На основу члана 16 (с7) Закона о изменама и допунама Закона о буџетском систему („Сл.гласник РС“ 54/2009, 73/2010, 101/2010, 101/2011, 93/2012, 62/2013, 63/2013- исп, 108/2013, 142/2014, 68/2015,- др закон, 103/2015 и 99/2016)

Одељење за финансије и буџет Општинске управе Петровац на Млави доноси

**ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА**

**У ПОСТУПАК ПРИПРЕМЕ И ДОНОШЕЊА БУЏЕТА**

**ОПШТИНЕ ПЕТРОВАЦ НА МЛАВИ ЗА 2019.годину**

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктуирање прихода и расхода са циљем унапређења родне равноправности. Општина Петровац на Млави посвећена је континуираном подизању квалитета управљања јавним финансијама које ефективно одговарају за потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

Планом поступног увођења родно одговорног буџетирања за кориснике буџетских средстава Општине Петровац на Млави за 2019. Годину (у даљем тексту: План), поступно се уводи родно одговорно буџетирање код корисника буџетских средстава општине Петровац на Млави и то: Општинска управа, Културно просветни центар и Народна библиотека, путем дефинисања родне компоненете, односно родних циљева и индикатора у оквиру 4 програма.

1. Увођење родно одговорног буџетирања у поступку припреме и доношења буџета за 2019. годину, утврђује се према Плану приказамом следећом табелом:

|  |  |  |
| --- | --- | --- |
| Редни број | Назив буџетског корисника | Назив програма (број и назив програма у складу са униф.стр. буџета ЈЛС утврђеном у 2018.год. |
| 1. | Општинска управа Петровац на Млави | ПР-3- Локални ек.развој |
| 2. | Општинска управа Петровац на Млави | ПР- 11- Соц и деч. заштита |
| 3. | Општинска управа Петровац на Млави | ПР-14- Развој спорта и омладине |
| 4. | Културно просветни центар | ПР-13- Развој културе |
| 5. | НБ. „Ђура Јакшић“ | ПР-13- Развој културе |

Овај план се утврђује као минималан у смислу обухвата буџетских корисника и програма код којих се уводи родна компонента и то тако што ће бити дефинисан најманје један родни циљ у оквиру сваког, од Планом опредељених програма било на нивоу програма или програмске активности, уз настојање да се уродњавање примени на оба нивоа. Такође , уз сваки дефинисани родни циљ, обавезно је дефинисање најмање једног родног индикатора- показатеља за праћење постизања односног циља програма или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности ЈЛС, утврђених за 2018.годину.

У постављању уродњених циљева и показатеља, буџетски корисници користе релевантне локалне стратешке и планске документе, и руководе се приступом родне равноправности садржаним у националним секторским или хоризонталним документима, као што је Национална стратегија за родну равноправност за период од 2016.год до 2020. год.

1. Послови координације активности и подршке увођењу родно одговорног буџетирања спроводе се у оквиру рада Одељења за финансије и буџет општине Петровац на Млави.
2. Корисници буџетских средстава подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/ показатеље који се односе на лица тако да они буду разврстани по полу.
3. Овај план објављује се на интернет страници општине Петровац на Млави и доставља корисницима буџетских средстава општине Петровац на Млави из тачке 1. Овог Плана.

400-1255/18-02 Руководилац Одељења за

31.07.2018. год. финансије и буџет

Петровац на Млави Јадранка Младеновић